Likumprojekts

# Grozījumi Oficiālās elektroniskās adreses likumā

Izdarīt Oficiālās elektroniskās adreses likumā (Latvijas Vēstnesis, 2016, 125. nr., 2018, 76., 123. nr.) šādus grozījumus:

1. 5. pantā:

papildināt pirmo daļu ar 4., 5. un 6. punktu šādā redakcijā:

“4) zvērinātam notāram;

5) valsts amatpersonai vai darbiniekam Valsts un pašvaldību institūciju amatpersonu un darbinieku atlīdzības likuma izpratnē;

6) reģistros nereģistrētai personai.”;

izslēgt otrās daļas 2. punktu.

1. Izteikt 6. panta 1. un 2. punktu šādā redakcijā:

“1) tiešās pārvaldes iestādei, valsts institūcijai, kas nav padota Ministru kabinetam, atvasinātai publiskai personai un tās iestādei, tiesu iestādei, prokuratūrai, kā arī privātpersonai, kurai deleģēts valsts pārvaldes uzdevums – no Uzņēmumu reģistra piešķirtā reģistrācijas numura;

2) zvērinātam tiesu izpildītājam – no Izpildu lietu reģistra informācijas sistēmā piešķirta identifikatora;”

1. 7. pantā:

aizstāt pirmajā daļā vārdus un skaitļus “pirmās daļas 1. vai 2. punktā minētajam” ar vārdiem un skaitļiem “pirmās daļas 1., 2. vai 6. punktā minētajam”;

aizstāt otrajā daļā vārdus un skaitļus “pirmās daļas 3. punktā” ar vārdiem un skaitļiem “pirmās daļas 3. un 5. punktā”.

1. 11. pantā:

izteikt pirmo daļu šādā redakcijā:

“(1) Oficiālo elektronisko adrešu informācijas sistēmas pārzinis oficiālo elektronisko adresi anulē šādos gadījumos:

1) pēc fiziskās personas miršanas fakta reģistrācijas Iedzīvotāju reģistrā;

2) valsts iestādei:

a) pēc tiešās pārvaldes iestādes, valsts institūcijas, kas nav padota Ministru kabinetam, atvasinātas publiskas personas vai tās iestādes, tiesu iestādes, prokuratūras tās reorganizācijas vai likvidācijas procesa pabeigšanas, ja ir izbeigta šīs iestādes darbība;

b) pamatojoties uz tieslietu ministra rīkojumu par zvērināta tiesu izpildītāja atbrīvošanu vai atcelšanu no amata;

c) pēc maksātnespējas procesa administratora atbrīvošanas vai atcelšanas no amata;

d) pēc privātpersonas, kurai deleģēts valsts pārvaldes uzdevums, izslēgšanas no Publisko personu un iestāžu saraksta.

3) pēc reģistros reģistrēta tiesību subjekta izslēgšanas no Uzņēmumu reģistra;

4) pēc reģistros nereģistrētas personas izslēgšanas no Valsts ieņēmumu dienesta nodokļu maksātāju reģistra.”.

aizstāt trešajā daļā vārdus “uz laiku, kurā” ar vārdu “ja”.

1. Pārejas noteikumos:

izteikt 2. punktu šādā redakcijā:

“Zvērinātam tiesu izpildītājam un Satversmes tiesai šā likuma 5. panta pirmo daļu piemēro no 2020. gada 2. janvāra, bet maksātnespējas procesa administratoram un tiesām, kas izskata civillietas, krimināllietas, administratīvās lietas un administratīvo pārkāpumu lietas, no 2021. gada 1. aprīļa.”;

izteikt 3. punktu šādā redakcijā:

“3. Reģistros reģistrēts tiesību subjekts oficiālās elektroniskās adreses kontu aktivizē no 2019. gada 1. janvāra līdz 2022. gada 2. janvārim, un tam šā likuma 5. panta pirmo daļu piemēro no 2022. gada 3. janvāra”;

papildināt pārejas noteikumus ar 6., 7., 8. un 9. punktu šādā redakcijā:

“6. Reģistros nereģistrēta persona oficiālās elektroniskās adreses kontu aktivizē līdz 2022. gada 2. janvārim, un tai šā likuma 5. panta pirmo daļu piemēro no 2022. gada 3. janvāra.

7. Šā likuma 5. panta pirmās daļas 5. punktā norādītās personas oficiālo elektronisko adresi izveido līdz 2022. gada 2. janvārim, un tām šā likuma 5. panta pirmo daļu piemēro no 2022. gada 3. janvāra.

8. Valsts vai pašvaldību kapitālsabiedrība Publiskas personas kapitāla daļu un kapitālsabiedrību pārvaldības likuma izpratnē oficiālās elektroniskās adreses kontu aktivizē līdz 2020. gada 1. janvārim, un tai šā likuma 5. panta pirmo daļu piemēro no 2020. gada 2. janvāra.

9. Sabiedrisko pakalpojumu sniedzējs likuma “Par sabiedrisko pakalpojumu regulatoriem” izpratnē oficiālās elektroniskās adreses kontu aktivizē līdz 2020. gada 1. janvārim, un tam šā likuma 5. panta pirmo daļu piemēro no 2020. gada 2. janvāra.”.

Vides aizsardzības un

reģionālās attīstības ministrs Juris Pūce